Recapitulare și sistematizare – Funcții (fișă de autoevaluare)
Disciplina: Matematică        Clasa: a 8-a
Nume elev: ____________________        Data: ____________
1. Se consideră funcția f:{-2, -1, 0, 1, 2} → ℝ, f(x) = 2x − 1.
a) Realizează tabelul de valori al funcției.
b) Scrie mulțimea Im f și precizează câte elemente are.
c) Reprezintă grafic funcția și precizează ce fel de figură geometrică formează graficul.

2. Se consideră funcția f:ℝ → ℝ, f(x) = (m + 2)x − 3, unde m ∈ ℝ.
a) Determină numărul real m, știind că punctul A(2, 5) aparține graficului funcției f.
b) Determină numărul real m pentru care reprezentarea grafică a funcției f este o dreaptă paralelă cu axa Ox. Justifică răspunsul.

3. Se consideră funcția f:ℝ → ℝ, f(x) = ax + b, unde a, b ∈ ℝ.
a) Determină numerele reale a și b, știind că reprezentarea grafică a funcției este dreapta AB, cu A(1, 4) și B(−2, −5).
b) Pentru valorile găsite, determină coordonatele punctelor de intersecție ale graficului funcției cu axele Ox și Oy.

4. Se consideră funcția f:ℝ → ℝ, f(x) = −3x + 6. Reprezentarea grafică a funcției intersectează axa Ox în punctul A și axa Oy în punctul B.
a) Determină coordonatele punctelor A și B.
b) Calculează aria triunghiului OAB, unde O este originea sistemului de axe ortogonale xOy.
c) Calculează distanța de la punctul O la dreapta AB.

5. Se consideră funcția f:ℝ → ℝ, f(x) = (1 − √2)x + √2.
a) Arată că punctul A(1, 1) aparține graficului funcției f.
b) Rezolvă în ℝ inecuația f(x) ≥ 1. Scrie soluția sub formă de interval.
c) Determină numerele raționale a și b, știind că punctul M(a; b + b√2) se află pe graficul funcției f.

6. Se consideră funcțiile f:ℝ → ℝ, f(x) = x + 2, și g:ℝ → ℝ, g(x) = −x + 4.
a) Reprezintă grafic funcțiile f și g în același sistem de axe ortogonale xOy.
b) Determină coordonatele punctului P de intersecție a graficelor celor două funcții.
c) Calculează aria triunghiului determinat de graficele celor două funcții și axa Ox.
d) Determină măsura unghiului dintre reprezentările grafice ale funcțiilor f și g. Justifică răspunsul.

7. O firmă de taxi percepe o taxă fixă de pornire de 5 lei și 3 lei pentru fiecare kilometru parcurs. Notăm cu c(x) costul, în lei, al unei curse de x kilometri, unde x ∈ [0, ∞).
a) Scrie formula funcției c:[0, ∞) → ℝ.
b) Calculează costul unei curse de 12 km.
c) Un client are 50 de lei. Scrie și rezolvă o inecuație pentru a afla distanța maximă pe care o poate parcurge.
d) Precizează ce figură geometrică reprezintă graficul funcției c și justifică răspunsul.

8. Se consideră funcția f:ℝ → ℝ, f(x) = 2x − 3.
a) Calculează suma S = f(1) − f(2) + f(3) − f(4) + … + f(19) − f(20).
b) Determină punctul de pe graficul funcției f care are coordonatele egale.
c) Determină punctul de pe graficul funcției f care are ordonata egală cu opusul abscisei.

